02/08/2022 | Administración LocalMunicipal
Oroso
Anulación da oferta de emprego público do Concello de Oroso correspondente ao exercicio 2019

Con data de 27 de xullo de 2022 a Sra. Alcaldesa en funcións procedeu a ditar a seguinte resolución: “LOGO DE VER que con data de 26.09.2019 o pleno da Corporación aprobou definitivamente a modificación da Relación de Postos de Traballo 2019/01 (Expediente 2019/X999/000077), na que entre outros aspectos se incluía a creación dunha nova praza de Policía Local (código de identificación: 04,00,04). LOGO DE VER que consonte con isto mediante resolución de Alcaldía nº 1578/2019 do 12/12, procedeuse a aprobar a oferta de emprego público do Concello de Oroso para o ano 2019 incluíndo unicamente a seguinte praza: LOGO DE VER que a citada Oferta de Emprego Público foi obxecto de publicación no Boletín Oficial da Provincia nº 240 do 18 de decembro de 2019. LOGO DE VER que con data de 28 de xuño de 2022 publicouse no BOP nº 121 a aprobación definitiva da modificación da Relación de Postos de Traballo do Concello de Oroso (Exp.2022/E004/000001) na que entre outras cuestións procédese á supresión do posto de Policía Local (código 04,00,04) en execución da Sentencia do Xulgado do contencioso-administrativo nº 1 de A Coruña de data 17/03/2021, e confirmada por sentencia do Tribunal Superior de Xustiza de Galicia de data 17/11/2021 pola que se declaraba contraria a dereito a súa creación con ocasión da modificación da Relación de Postos de Traballo do ano 2019. CONSONTE con isto e a fin de executar as citadas sentenzas procede anular a Oferta de Emprego Público do ano 2019 que contiña a praza agora suprimida de Policía Local. TENDO EN CONTA a competencia que me atribúe o artigo 21.1. g) e s) da Lei 7/1985, de 2 de abril, Reguladora de Bases de Réxime Local, pola presente RESOLVO: PRIMEIRO: Anular a Oferta de Emprego Público do Concello de Oroso correspondente ao exercicio 2019 aprobada por resolución de Alcaldía 1578/2019 do 12/12 e publicada no BOP nº 240 de 18 de decembro de 2019 en execución da Sentencia do Xulgado do contencioso-administrativo nº 1 de A Coruña de data 17/03/2021, e confirmada por sentencia do Tribunal Superior de Xustiza de Galicia de data 17/11/2021 pola que se declaraba contraria a dereito a creación da praza de policía local (código 04,00,04) con ocasión da modificación da Relación de Postos de Traballo do ano 2019 e que foi incluída na citada oferta de emprego público do exercicio 2019. SEGUNDO: Proceder a publicar a presente resolución no Boletín Oficial da Provincia e no taboleiro de anuncios da Corporación, así como dar conta ao Pleno na seguinte sesión ordinaria que se celebre.” O que se publica para xeral coñecemento facendo constar que contra a presente resolución non procede a interposición de ningún tipo de recurso administrativo, por terse adoptado en execución dunha resolución xudicial, polo cal se o interesado cree que non se axusta ao que ten resolto o órgano xudicial pode poñelo en coñecemento diste, mediante o correspondente incidente de execución de sentenza, de acordo co previsto na Lei reguladora da xurisdicción contencioso – administrativa. Todo iso sen prexuízo da realización de cantas accións estime oportunas na defensa dos seus intereses lexítimos. Oroso 27 de xullo de 2022. A Alcaldesa en funcións. Razika Cuaspud Rio Valle